Paroplites

Se systematisk inndeling

Paroplites er en slekt av biller som hører til familien trebukker (Cerambycidae).

Utseende 
Store (35-45 millimeter), kraftige, brunlige til svarte trebukker. Antennene er nesten så lange som kroppen hos hannene, noe kortere hos hunnene. Pronotum har fint tannet ytterkant, men ingen store tenner eller pigger. Dekkvingene er parallellsidige med rettvinklede "skuldre", kraftig punkterte, men uten opphøyde ribber.

Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse 
Slekten er utbredt fra Sumatra i vest og Borneo i nord til Ny-Caledonia i øst og Tasmania i sør.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Remphanini Lacordaire, 1869
 Slekten Paroplites Lameere, 1903 - 5 arter
 Paroplites aurivillii Lameere, 1903 - Australia
 Paroplites australis (Erichson, 1842) - Australia, Tasmania
 Paroplites edwardsii (Montrouzier, 1861) - Ny-Caledonia
 Paroplites inermis (Aurivillius, 1910) - Borneo
 Paroplites ritsemai Lameere, 1912 - Sumatra

Kilder 
 Liste over artene
 Prioninae of the World - Remphanini

Eksterne lenker 
 

Prioninae
Biller formelt beskrevet i 1903